Ezzel első sorban módot kívánunk nyújtani a magyar rovar- 

 tan szakférfiainak arra, hogy tanulmányaikat gyorsan közzétehes- 

 sék ; másodsorban pedig a megszólalásra kívánjuk birni azon 

 gyűjtőket is, a kik nagyobb értekezések Írásától idegenkednek, de 

 egyes becses megfigyeléseik közlésére szívesen vállalkoznak ; végül 

 pedig a rovartant a legszélesebb körökben óhajtjuk megkedveltetni, 

 érdekbe vonva az erdő- és mezőgazdát és a természet minden ked- 

 velőjét. Közleményeinkben azonban nem fogunk csupán a szorosabb 

 értelemben vett rovarokra szorítkozni, hanem a többi ízeltlábú 

 állatokra, a pókok, százlábúak ós rákok osztályára is kiterjesz- 

 kedünk. 



Kitűzött czélunkhoz képest közölni fogunk nemcsak eredeti 

 megfigyeléseken s önálló tanulmányokon alapuló kisebb-nagyobb 

 értekezéseket, hanem egyes biológiai megfigyelé- 

 sek leírását és faunistikus adatokat is, vagyis hazai 

 faunánkban először észlelt fajok bővebb ismertetését, és felsoro- 

 lását az egyes vidékeken először megfigyelt vagy általában ott 

 előforduló rovaroknak, esetleg megfelelő ábrák kíséretében. Kivo- 

 natosan fogjuk továbbá ismertetni az önállóan vagy folyóiratokban 

 megjelenő hazai rovartani müveket és közleményeket, valamint 

 a jelesebb külföldi műveket és hazánkat érdeklő közleménye- 

 ket, úgy hogy a kutató az egykorú törekvések teljes átnézetével 

 bírhat. 



Nem kevésbbé fontos feladatunknak fogjuk tekinteni a rovar- 

 tani ismeretek terjesztését és népszerűsítését, 

 úgy egész állatcsoportok mint egyes érdekesebb fajok ismertetése, 

 s azok megfigyelésére, gyűjtésére és kikészítésére való utasítások 

 által. Ide tartozik a népies rovarnevek összegyűjtése is, mi által a 

 népnyelv alapján a magyar tudományos műnyelvnek, a termino- 

 lógiának és nomenclaturának megállapításához kívánunk hozzá- 

 járulni, valamint a jelesebb hazai rovarászok életrajzi adatainak 

 közlése által a magyar rovartan történetéhez fogjuk az anyagot 

 összehordani. 



Kiváló figyelmünk tárgyát fogják a kártékony és hasz- 

 nos rovar, ok képezni. Ismertetni fogjuk az erdőt és mezőt, 

 kertet és szőlőt fenyegető és pusztító kártékony rovaroknak úgy 

 életmódját, fejlődését és táplálkozási viszonyait, mint az ellenük 

 alkalmazható legjobb ellenszereket és legczélszerűbb óvó intézke- 

 déseket, valamint a rovarpusztító hasznos rovarokat. 



